La beca de caràcter general del Ministeri (GRAL) és un conjunt d'ajuts per cursar estudis de grau i/o de màster oficial.
Aquesta beca consta d'ajuts/quanties fixes i variables segons la renda, el patrimoni i el rendiment acadèmic del sol·licitant.
L'AGAUR gestiona la teva sol·licitud de beca però l'hauràs de presentar a través de la seu electrònica del Ministeri d'Educació i Formació Professional.
La beca de caràcter general del Ministeri consisteix en la suma de diferents ajuts i quanties (fixes i variables) a les que optarà la persona sol·licitant segons la seva renda, patrimoni i rendiment acadèmic.
Es determina mitjançant l'aplicació d'una formula de repartiment que té en compte d'una banda la ponderació de la nota mitjana de l'expedient de la persona sol·licitant, envers la resta d'estudiants de la mateixa branca d'estudis i la seva renda familiar, i de l'altra banda el pressupost del Ministeri.
La beca de matrícula cobrirà l'import del preu públic dels crèdits ordinaris de primera matrícula.
No suposarà un ingrés econòmic directe per a la persona sol·licitant.
L'AGAUR compensarà a la Universitat per aquest import.
Cobrirà el preu públic mínim establert per la Comunitat Autònoma on cursi estudis la persona sol·licitant.
Els conceptes que no cobreix la beca de matrícula i que ha de pagar l'estudiant són els següents;
Cal que compliu els requisits generals, acadèmics i econòmics (renda i patrimoni) que fixa la convocatòria anualment.
Els estudiants amb nacionalitat d'un estat membre de la Unió Europea poden optar només a la beca de matrícula.
Per poder gaudir de la resta de quanties has d'acreditar la condició de resident permanent (a 31 de desembre de l'any anterior al de la convocatòria) o bé acreditar -l'estudiant o algun dels sustentadors principals- haver treballat per compte propi o d'altri a Espanya durant l'any anterior al de la convocatòria.
Els estudiants amb nacionalitat estrangera i no comunitària heu d'acreditar la residència legal a Espanya (NIE de residència) a 31 de desembre de l'any anterior al de la convocatòria.
Els permisos d'estada per a estudis no són vàlids per sol·licitar la beca.
S'exclouen d'aquesta beca aquests estudis i, també, els estudis d'especialització o títols propis de les universitats.
Has de sol·licitar la beca cada curs acadèmic.
Aquesta beca és compatible amb les beques de col·laboració convocades pel mateix Ministeri.
També amb les beques ERASMUS i altres de similar naturalesa.
Serà incompatible amb qualsevol beca que tingui la mateixa finalitat i que es pugui rebre d'altres entitats públiques o privades.
La teva universitat et retornarà l'import del preu públic dels crèdits ordinaris matriculats per primera vegada.
Si vas matricular-te com a becari/ària condicional una vegada es resolgui la beca de caràcter general del Ministeri la teva universitat et requerirà el pagament de la matrícula.
Caldrà que consultis amb la teva universitat de quina manera i en quins terminis hauràs d'abonar-la.
Et recomanem que demanis totes dues beques cada any.
A més, has de tenir present que si el teu tram de renda familiar és el tram 1 per poder-te beneficiar de la beca Equitat caldrà que hagis sol·licitat la beca de caràcter general i aquesta se t'hagi denegat.
Cas contrari tampoc podràs gaudir de la beca Equitat.
La beca Equitat només té requisits econòmics.
Informa't dels diferents trams de renda familiar i de la minoració corresponent a la pàgina web de l'AGAUR.